rlitschk/wikidir huggingface dataset:
Philippe Thys (* 8. Oktober 1890 in Anderlecht; † 16. Januar 1971 in Brüssel) weer en belgisch Radrennfohrer, de dat as eerst schafft hett, dreemal de Tour de France to winnen. To sien Tour-Siege 1913, 1914 un 1920 weern seker noch en paar mehr dortokommen, wenn hüm de Eerste Weltkrieg nich „de best Johren roovt harr“ (Zitat vun den Tour-Chef Henri Desgrange bi de Siegerehrung 1920). Blangen bi hett he aber ok noch de Lombardei-Rundfohrt un Paris–Tours (beid 1917) up sien Naam schrieven kunnt. 1921 wunn he todem dat eerstmals utdragen Rennen Critérium des As. Mit 22 Johren un 9 Maand bi sien eersten Triumph 1913 is Thys bit hüüd noch en vun de jüngst Tour-Sieger vun all Tieden. In Eersten Weltkrieg deen Philippe Thys bi de franzöösch Luftwappen, kunn aber wegen tallriek Sonnergenehmigungen wiederhen traineeren. Nahdem Thys 1927 sien Radsport-Loopbahn afslooten harr, hett he mit dat Bagenscheeten en neen Sport für sück opdeckt. He wurr todem Präsident vun de „Brüsseler Bagenschüttensellschopp“. Jean-Paul Ollivier: Giganten des Radsports, Kiel 2003, S. 155 Philippe Thys in de Datenbank vun Radsportseiten.net Philippe Thys in de Datenbnak vun de Tour de France (franzöösch)
Chrastney (tschech'sch Chrastná, ook Chrasney, Krasney) is een Deel van de Gemeen Watislaw in Tschechien. Chrastney liegt gentsied van de Model up een Brink un etwa ¼ Stunn südwestlich van Skalken. To'erst erwähnt waard Chrastney 1184 as Chrazna, 1291 as Crastna, 1399 as Chrasstne un 1552 as Chrastna. De Naam geiht to dat tschech'sche Adjektiv chrastný trügge, afleit van'm alttschech'schen Woort chrast vör Struuk. In den Jaohrn 1787 un 1833 harr de Oort negen Huusnummern mehe 43 Inwahners, van den 1833 seben Hüüser Unnerdanen van Dlaschkowitz, twee Hüüser Unnerdanen van Netluk woorn. Inpfarrt is Chrastney siet minnestens 1674 in'n Pfarrbezirk Suttom, in den sien Kerkenbökern et ook to finnen is. Nr. 1: Bauer (1650-1840), Neudek (1840-1945) Nr. 2: Bauer (1743-1843), Petrowitz (1858), Wolf (1884-1945) Nr. 3: Gärtner (1620-1840), Fritsch (1840-1945) Nr. 4: Koch (1680-1818), Lukas (1818-1945) Nr. 5: Patzelt (1640-1773), Richter (1773-1827) Nr. 6: Reichel (1660-1816) Nr. 7: Fossel (1670-1695), Streit (1695-1945) Nr. 8: Glöckner (1828), Hauptvogel (1828-1848), Hübner (1851-1863) Nr. 9: Frischholz (1769-1811), Tunkel (1811-1945) Nr. 10: 1920 unbewohnt Nr. 11: Eisenhammer (1884-1945) Antonín Salač: Listy filologické, Bände 91–92, 1968, S. 178. Marlon Wesemann: Ortschronik Chrastney - Der Pfarrbezirk Suttom - Band 7, Steyerberg 2014 (erschienen im Selbstverlag), S.
Glen Mhor (utsnackt: Glen Vohr; vun’t Gäälsche gleann mhor „groot Daal“) weer en Whiskybrenneree in Inverness, Schottland. De Destille is 1892 vun John Birnie un John Mackinlay grünnt worrn. De Naam kummt vun de tektoonsche Stören vun’n Great Glen, woneem se legen hett. De eerste Produkschoon lööp an’n 8. Dezember 1894 an. In’t Johr 1954 weer de Kassenmolteree (Saladin Maltings) apen maakt, de ok vun de Brenneree Glen Albyn gegenöver mitbruukt weer. De Glen-Albyn-Destille höör siet 1920 ok to Mackinlay & Birnie Ltd. De Brenneree is 1972 vun William Birnie an de Distillers Company Limited (DCL) verköfft worrn. De Molteree weer 1980 dicht maakt, un dat Molt för de Produkschoon vun annere Steed betogen. 1983 is de hele Brenneree denn stillleggt worrn, vunwegen dat se vun Grund op renoveert warrn müss, wat sik aver nicht recht lohnen de. 1986 is de hele Anlaag afreten worrn. Op dat Rebeet stieht vundaag en Supermarkt. De Brenneree Glen Mhor höör to dat schottische Whiskyrebeet Highlands. Jüst so as de Brenneree Glen Albyn gegenöver, hett se jemehr Water ut den River Ness nahmen. se hett mit twee Brennblasen arbeit, een wash still un een spirit still. List vun de schottischen Brennereen Koordinaten:57° 29′ N,
Stuart Conan Wilson (* 25. Dezember 1946 in Guildford, Vereenigt Königriek) is en britischen Schauspeler, de vör allen in de USA Spood hatt hett. Wilson is as Söhn vun en Liddmaat vun de Royal Air Force op de Welt kamen, so dat he veel in de Welt rümkamen is. In’n Verloop vun sien Kindheit hett he dörteihn verscheden Scholen besöcht un an verscheden Öörd vun de Eer leevt. As sik sien Vadder vun Beroop wegen in Rhodesien daallaten harr, is he wedder na England torüch gahn un füng in London mit de Schauspeleree an. Eerst hett he an Theaters arbeit, denn harr he Rullen in lüttere Feernsehprodukschonen. Enn vun de 1980er Johren is Wilson in de USA ümtogen, üm in Hollywood sien Glück to finnen. Sien Dörbrook harr he 1992 mit de Rull vun den korrupten Polizeibeamten Jack Edward Travis in Lethal Weapon 3. He hett den wreden Legen so goot dorstellt, dat he de Johren dorna faken annere Rullen ut dat glieke Fack anbaden kreeg, so as in No Escape oder The Mask of Zorro. Man, he hett ok jümmer wedder mol Theaterrullen in London övernahmen. Stuart Wilson in de Internet Movie Database (engelsch) Offizielle Websteed vun Stuart Wilson
Bruichladdich [ˌbɹʊːɘχˈladi(ç)] is en Whisky-Brenneree in Bruichladdich op dat Eiland Islay, Schottland. De Destille is 1881 vun de Bröder Robert, William un John Gourlay Harvey an’n Rand vun’n Loch Indaal, an’t Oostöver vun the Rhinnes, den westlichen Utlöper vun Islay, boet worrn. Dormols tell de Brenneree to de modernsten Destillen. En groten Deel vun de dormolige Utstatten warrt ok vundaag noch bruukt. In’n Gegendeel to de meisten annern Brennereen, de ut ümboete Buernhüüs entstahn sünd, weern Bruichladdich as Destille plaant un boet. De Hüüs weern üm en Hoff in de Mitt anleggt, woneem de Darr un en Dampmaschien to’n Stroomtügen stünnen. In de Johren vun 1929 bit 1937 weer in de Destille keen Whisky herstellt. Dorna hett de Anlaag mehrmols den Besitter wesselt. Invergordon leet 1974 en poor wietere Brennblasen inboen, 1994 weer se wedder stillleggt, bit se in’n Dezember 2000 vun Mark Reynier un sien beiden „Murray McDavid“-Kollegen Simon Coughlin un Gordon Wright för 7.500.000 £ opköfft weer. Se hebbt de Destille vun Grund op renoveren laten. De viktoriaansche Utstatten is dorbi to wiete Deelen bibehollen worrn. De Redschoppen, Brennavens un Röhrleitungen weern ut’nanner nahmen un vun en Koppel vun Ingenieuren wedder nee tosamenboet. Mark Reynier hett in’n März
Octomore weer en Whisky-Brenneree in Port Charlotte op dat Eiland Islay Schottland. De Whisky dee also vundaag in dat schottische Whiskyrebeet Islay fallen. De Brenneree is 1816 vun George Montgomery in den Havenoort Port Charlotte op Islay dicht an de Küst vun Loch Indaal grünnt. De Anlaag is 1852 vun Thomas Pattison övernahmen worrn, de ehr noch in’t glieke Johr dichtmaakt hett. Över de Historie vun de Destille is nich veel bekannt, vunwegen dat doröver kuum wat schreven worrn is. 2008 is vun de Brenneree Bruichladdich de Plaan publiek maakt worrn, de olle Brenneree wedder apentomaken. Man nu is Bruichladdich jüst dorbi, ok de olle Lochindaal-Brenneree wedder nee optoboen, so dat dat nich so wohrschienlich is, dat de Plaan in nächste Tiet ümsett warrt. De Destille Bruichladdich bringt aver al siet eenige Johren en egenen Single-Malt-Whisky ünner den Naam Octomore op’n Markt, de för sien hogen Phenolandeel bekannt is un as de törfigste Whisky weltwiet gellt. List vun de schottischen Brennereen Misako Udo: The Scottish Whisky Distilleries. Black & White Publishing, Edinburgh 2006, ISBN 1-845-021304. Indrag to de Octomore-Brenneree bi wormtub.com Inrag op maltmadness.com Indrag op islayinfo.com Koordinaten:55° 45′ N, 6° 23′ W
De Tour Alsace (Elsass-Rundfohrt) is en Radrennen in Frankriek. Dat lütt Deelstreckenrennen führt in fiev Afsnitte dör dat Elsass. Eerstmals wurr de Rundfohrt 2004 utdragen. Se hett de UCI-Kategorie 2.2 un weer 2007 Deel vun de UCI Europe Tour. Ok 2009 weer dat Rennen weer Deel vun de Europe Tour. 2022 Finlay Pickering 2021 José Félix Parra 2020 Nich utdragen 2019 Thomas Pidcock 2018 Geoffrey Bouchard 2017 Lucas Hamilton 2016 Maximilian Schachmann 2015 Vegard Stake Laengen 2014 Karel Hník 2013 Silvio Herklotz 2012 Jonathan Tiernan-Locke 2011 Thibaut Pinot 2010 Wilco Kelderman 2009 Simon Zahner 2008 Robert Bengsch 2007 Benoît Luminet 2006 Johannes Fröhlinger 2005 Alexandre Sabalin 2004 Stéphan Ravaleu Offiziell Websteed vun de Tour Alsace Ergevnisliste Tour Alsace (radsportseiten.net)
Bruichladdich betekent Bruichladdich, Oort op dat Eiland Islay, Schottland, Bruichladdich, Whiskybrenneree op dat Eiland Islay, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Aberlour betekent Aberlour Oort in Schottland, Aberlour, Whiskybrenneree in Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Cappler Waterlöös is en Waterloop in Land Wusten (Landkreis Cuxhoben). De Waterlöös fangt in’n Westen von Sorthum un in’n Süüdwesten von Millm an’n Wallsgroov an un löppt na Noordwesten an’n Hoff Rosengoorn langs na’n Millmer Südermarrn. De Waterloop is dor denn över den Graven an’n Bütteler Weg mit de Ack verbunnen. Kort Enn later is de Waterlöös ok mit de Spieker Waterlöös un över en Graven mit’n Wallsgroov verbunnen. Von dor dreiht de Waterlöös bet Grotenbüttel na Süüdwesten un denn na Noordwesten. Se geiht dör Cappel, den Cappler Böver- un Nedderstreek un an Cappler Olendiek langs. Bi Cappler Neefeld is de Waterlöös fröher in de Werser münnt. In de Midd von dat 20. Johrhunnert is dat Butendeep von de Waterlöös jümmer mehr toslickt un kunn blots noch mit groten Opwand apenhollen warrn. Dor is denn en Graven na Süüdwesten anleggt worrn, över den dat Water na Dorumer Neefeld un dor över dat Dorumer Butendeep in de Werser flütt. Dat Cappler Siel is denn 1979 ganz dichtmaakt worrn. Renate Grützner: Der Grauwallkanal und die Folgen
De Baukweddel is en üm un bi 250 Hektar groot Holt in de Gemenen Seevdaal un Stell. Dichtbi doot ok de Hölter Parrnser Diek, Steenbeekswriet un de Ne’e Baukweddel liggen. In’n Noorden liggt de Stemmbrook. Dat Landschopsschuulrebeed Baukweddel is 1583,2 Hektar groot. De Baukweddel weer fröher en königlichen Forst un is vondaag Staatsforst. He besteiht vör allen ut Eken- un Bökenholt. To de Höögden in dat Gestrich höört de Ehlenbarg, de bet 42 Meter över NN reckt. Dat Water ut’n Baukweddel flütt to’n Deel na Süden över den Ashuser Möhlenbeek af. De Öörd ümto sünd Stell in’n Noordoosten, Büllhorn un Ashusen in’n Oosten, Scharmbääk in’n Süüdoosten, Holtörp in’n Süden, Ohlendörp in’n Süüdwesten un Host un Maschen-Heid in’n Noordwesten. Dör dat Holt löppt de Kreisstraat 22 von Stell na Holtörp un Braackel. Koordinaten:53° 21′ N, 10° 5′ O
Holtörp betekent Holtörp, Oort in de Gemeen Neenborg in’n Landkreis Neenborg, Neddersassen, Holtörp, Oort in de Gemeen Seevdaal in’n Landkreis Horborg, Neddersassen, Holtörp, Oort in de Gemeen Resbossel in’n Landkreis Horborg, Neddersassen. Kiek ok bi: Holdörp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Walter Keiffenheim (* 2. Oktober 1860; † 6. Juni 1937 in Düsseldörp) weer en düütschen Jurist. Keiffenheim is 1860 boren un hett Juristeree studeert. He weer Referendar in’n Bezirk von dat Oberlandsgericht Köln un hett dor 1890 sien tweet Staatsexamen maakt. Ok sien Dr. jur. hett he in disse Tied maakt. An’n 26. März 1890 kunn he as Gerichtsassesser anfangen. An’n 5. Juni 1895 is he Amtsrichter bi dat Amtsgericht Sulzbach worrn, an’n 1. Februar 1900 bi dat Amtsgericht Kleve un an’n 1. Juli 1904 Landrichter bi dat Landgericht Kleve. An’n 15. Mai 1905 is he dor Landgerichtsraad worrn. An’n 4. Mai 1907 is Keiffenheim ls Oberlandsgerichtsraad an dat Oberlandsgericht Düsseldörp wesselt un hett dor 1916 den Charakter von en Gehemen Justizraad kregen. An’n 4. Juni 1917 is he Präsident von dat Landgericht Stood worrn. Von dor is he to’n 1. Mai 1924 as Präsident an dat Landgericht Wiesbaden versett worrn. De Interallieerte Hoge Utschuss för de Rhienlannen harr bi dat Insetten von ne’e Richters aver wat mittosnacken. De Utschuss hett en halv Johr bruukt, bet he sien Amt antreden dröff. Keiffenheim hett dit Amt bet to’n 31. März 1928 behollen un is denn in Rohstand versett worrn. He hett
Franz Joseph Michael Wieacker (* 13. September 1874 in Geismar; † 13. Dezember 1958 in Freiburg) weer en düütschen Jurist. Wieacker is as Söhn von’n Rekter von de högere Börgerschool in Geismar, Johann Wieacker, boren. He weer Richter in Stargard un is von dor 1908 na Prenzlau gahn un dor Eersten Börgermeester worrn. 1912 hett en sworen Autounfall dorför sorgt, dat he dat Amt afgeven hett. Nadem he sik wedder verhaalt harr, hett Wieacker denn as Avkaat arbeidt un de Familie is na Weilburg tagen. 1918 hett Wieacker dat Richteramt wedder opnahmen un weer Richter bi dat Landgericht Stood. Na en Tied von 1922 bet 1930 as Oberlandsgerichtsraad bi dat Landgericht Celle is Wieacker denn von 1930 bet 1939 Präsident von dat Landgericht Stood ween. He hett Johanna Ostendorf freet. De beiden harrn den Söhn Franz Wieacker (5. August 1908–17. Februar 1994), de ok Jurist weer. de Düütsche Natschonalbibliothek gifft sien Roopnaam mit Joseph an, annere Borns aver mit Franz Stefan Grundmann: Deutschsprachige Zivilrechtslehrer des 20. Jahrhunderts in Berichten ihrer Schüler. Walter de Gruyter, 2007, Sied 73ff DNB Normdaten: GND: 1035167093 (OGND, AKS) | VIAF: 302606042 | Wikipedia-Personensöök
Franz Wieacker is de Naam von Franz Wieacker (1908–1994), düütschen Jurist, Franz Joseph Michael Wieacker (1874–1958), düütschen Jurist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
August Carl Ernst von Werlhof (* 9. Februar 1809 in Celle; † 23. März 1895 in Hannover) weer en düütschen Jurist. Von Werlhof is 1809 in Celle boren. Sien Unkel weer Ernst August von Werlhof. He weer Herr op Vethem un Sindörp. He is 1852 Oberappellationsgerichtsraad an dat Oberappellationsgericht Celle worrn un 1859 Direkter von dat Obergericht Hannover. Von 1867 bet 1876 weer he Präsident von dat Obergericht Lümborg. He hett an’n 27. November 1856 in Prießnitz Anna Tuiska von Einsiedel (11. September 1825–3. Januar 1907) freet. De beiden harrn de Dochter Anna von Werlhof (1857–1932; hett Louis von Kamphövener freet). Von Werlhof weer Kapitular von’n Doomstift Bewick. Handbuch der griechischen Numismatik mit besonderer Rücksicht auf deren Literatur, unter Zugrundelegung von Akerman's Manual bearbeitet von A. C. E. von Werlhof Biblische Numismatik, oder Erklärung der in der heil. Schrift erwähnten alten Münzen. (Online) (översett ut Celestino Cavedoni sien Numismatica Biblica) Johann Werlhof (1660–1711), Hofrath, Professor der staatswissenschaften und Rechte zu Helmstädt: dem Herrn Canzlei-Director Ernest August von Werlhof ... am Tage der fünfzigjährigen Dienst-Jubelfeier 19. Januar 1849 Genealogisches Handbuch des Adels. C.A. Starke, 1977, Sied 142 Normdaten: GND: 120430045 (OGND, AKS) | VIAF: 40209449 | Wikipedia-Personensöök
Werlhof is de Familiennaam von August Carl Ernst von Werlhof (1809–1895), düütschen Jurist, Claudia von Werlhof (* 1943), düütsche Perfessersche för Froonforschung, Ernst August von Werlhof (1778–1857), düütschen Jurist, Johann Werlhof (1660–1711), düütschen Jurist, Paul Gottlieb Werlhof (1699–1767), düütschen Dokter un Dichter, Wilhelm Gottfried von Werlhof (1744–1832), düütschen Jurist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tobias Eckhard (* 1. November 1662 in Jüterbog; † 13. Dezember 1737 in Queddelnborg) weer en düütschen Pädagoog, evangeelschen Theoloog un Philoloog. Eckhard is 1662 as Söhn von en Riedoffzeer boren. He weer op dat Gymnasium in Halle un hett sik 1682 an de Universität Wittenbarg inschreven. 1686 is he Magister worrn un 1689 as Adjunkt an de philosophische Fakultät opnahmen worrn. Dat Studium von de Theologie hett he mit’n akadeemschen Graad von en Lizentiat afslaten. 1691 güng he as Kunrekter an dat Gymnasium Athenäum in Stood un is dor 1693 Rekter worrn. 1704 güng he as Rekter na Queddelnborg. En Reeg von Eckhard sien lütte Schriften sünd vondaag verloren gahn. He hett sik mit de Polyhistorie uteneensett un harr en groot Intress an Spraken, besünners för Franzöösch, Italieensch un Hebrääsch. Sien Söhn weer de Jurist Christian Heinrich Eckhard. Selecta non Cristianorum de Christo testimonia. 1703, 1725, 1736 De meritis comitum Stolbergensium in rem litterariam,. 1719 Vita Alberti Stad. 1726 Normdaten: GND: 100118534 (OGND, AKS) | LCCN: no2009203504 | VIAF: 74191482 | Wikipedia-Personensöök
August Christian Theodor Meier (* 1786 in Bruunswiek; † 1860 in Hamborg) weer en hambörgschen Senater. Meier is 1786 as Söhn von Luise Christiane Karoline, borene Berkhan (15. Mai 1757–18. November 1846), un den Pastoor Johann Heinrich Ludwig Meier (10. Oktober 1747–30. Juli 1824) in Bruunswiek boren. He hett an de Universität Helmstidde Juristeree studeert un sien Dr. jur. maakt. Na dat Studium weer he Avkaat in Bruunswiek. 1809 schull he as Soldaat von dat Königriek Westfalen in’n Kriegsdeenst intagen warrn, is denn aver to sien Broder Ludwig na Hamborg flücht. 1813/1814 is he as Freewilligen Soldaat in’n Befreeungskrieg ween. Meier hett freet un bi sien Broder an’n Hollandschen Brook leevt. He weer von’n 23. Mai 1834 bet 17. Juni 1840 Amtmann von dat Amt Ritzbüttel un is 1840 denn hambörgschen Senater worrn. Meier hett 1819 Elisabeth Klünder freet. De beiden harrn de Kinner Benedikte, Otto, Julius, Susanne, Antonie (1834–1918), Franzisca un Camilla (* 6. September 1838). Siene Dochter Franzisca hett 1861 Bernhard Hugo Lentz freet. Anne-Charlott Trepp: Sanfte Männlichkeit und selbständige Weiblichkeit. Vandenhoeck & Ruprecht, 1996 , Sied 71 http://d-nb.info/1031705805/34 Normdaten: GND: 1026351162 (OGND, AKS) | VIAF: 264690531 | Wikipedia-Personensöök
Ambrose „Rowdy“ Gaines (* 17. Februar 1959) is en ehmalger US-amerikaansch Swemmsportler. He is mehrfack Landsmeester vun de USA ween. Bi de Olympisch Spelen 1984 in Los Angeles wurr he Olympiasieger über 100 m Freestil un mit de Staffeln vun de USA över 4×100 m (Freestil un Lagen). Dormit hörr he neben Michael Groß to de spoodriekst Swemmsportlers bi disse Olympisch Spelen. Nah sien Loopbahn as Swemmer wurr he Co-Kommentator bi den Rundfunk- un Feernsehsenner NBC. 1995 wurr he in de Ruhmeshall vun den internatschonalen Swemmsport upnommen. Gaines is verheiraadt un hett veer Kinner. Rowdy Gaines. Mehr Biller, Videos oder Audiodateien to’t Thema gifft dat bi Wikimedia Commons. Rowdy Gaines up de Sieden vun de International Swimming Hall of Fame (engelsch) Körtbiographie vun Ambrose Gaines bi Hickok Sports (engelsch)
Johannes Calvin, an un for sik Jean Cauvin, (* 10. Juli 1509 in Noyon in de Picardie in'n Norden vun Frankriek; † 27. Mai 1564 in Genf in de franzöösche Swiez) weer en Mann vun de Reformatschoon in Frankriek un de Swiez. He is, tosamen mit Zwingli, een vun de Vaders vun de reformeerte Karken in ganz Europa warrn (kiek bi: Calvinismus). Sien Vadder weer Sekretär bi den Bischop vun Noyon, hett sik avers mit em vertöörnt un weer amenne ut de Karken utslaten (exkommunizeert). He hett dorför sorgt, dat de lüttje Calvin goot versorgt weer un hett em een Posten bi de Karken toschostert. Dor hett he Geld kregen, ahn dat he dorför arbeiden müss (Pröven). So is Calvin as kathoolschen Büdel opwussen. Laterhen het he de Rechten studeert. Vördem hett he in Paris de högere School besöcht, ünner annern dat bekannte „Collège de Montaigu“, wo he amenne noch Ignatius vun Loyola drapen hett, de laterhen de Jesuiten grünnt hett. Toeerst schull Calvin Preester weern, man sien Vader hett em denn doch tosnackt, dat he beter op Afkaat studeren schull. He is denn in Orléans un in Bourges ween. Theologie hett he nienich studeert, ofschoonst he doch laterhen en
Theodor „The“ Svedberg ([teː ˈsveːdbæɹʝ]; * 30. August 1884 in Valbo, Gemeend Gävle; † 26. Februar 1971 in Kopparberg) weer en sweedsch Chemiker. He kreeg 1926 den Nobelpries för Chemie Svedberg fung 1904 sien Studium an de Universität Uppsala an. 1905 legg he de Prüfung to'n Filosofie kandidat af. 1908 hett he sien Doktertitel (Filosofie doktor) kreegen. All in dat Johr 1907 weer Svedberg an de Universität as Dozent för Chemie tätig. Van 1908 bit 1912 hull he Vörlesungen in Physikalische Chemie. In dissen Fackberiek wurr he 1912 to'n Perfesser nömmt. Een Johr later wurr Svedberg Liddmaat vun de Königlich Sweedsch Akademie vun de Wetenschapen. He hett sück vör allen mit Forschungen över Kolloide (Lösungen vun fien verdeelt Makromolekülen, to'n Bispeel vun Proteinen in Water) befaat. Dorto kontrueer he Ultrazentrifugen, mit de he denn ünner annern de Molekülmassen vun Proteinen bestimmen kunn. Svedberg kreeg för sien Arbeiten över disperse Systeme 1926 den Nobelpries för Chemie. He hett ünner annern de Sedimentatschonskoeffizienten vun de respiratorischen Blootproteine vun Nereis (Hämoglobin) un Oktopus (Hämocyanin) bestimmt. Nah hüm is de Maateenheit vun den Sedimentationskoeffizienten, de Svedberg-Eenheit S betekent, de angifft, mit welker Geschwindigkeit sück groot Moleküle oder lütt Deelken in dat Eenheitsbeschleunigungsfeld vun en
Gustav Molanus (* 28. März 1650; † 1710 in Horborg) weer en düütschen lutherschen Theoloog. Molanus is 1650 boren. Na dat Studium von de Theologie güng he toeerst as Feldpropst na Ungarn. 1686 is he Supperndent in Borgdörp worrn un 1694 Pastoor un Supperndent an de Dreefaltigkeitskark in Horborg. Nadem de Generaldiözees Horborg von de Generaldiözees Lümborg-Celle afdeelt worrn is, is he 1708 de eerste Generalsupperndent von dissen ne’en Bezirk worrn. Justus Christoph Böhmer: Ultimum pietatis officium, Helmstedt 1710. (Nachruf) Philipp Meyer: Die Pastoren der Landeskirchen Hannovers und Schaumburg-Lippes seit der Reformation, 2 Bde., Göttingen 1941/42, Bd. 1, S. 150, 392 Normdaten: GND: 122962826 (OGND, AKS) | VIAF: 27966748 | Wikipedia-Personensöök
Hinrich Ludolf Benthem (* 2. November 1661 in Celle; † 9. Juli 1723 in Hamborg) weer en düütschen lutherschen Theoloog. Benthem is 1661 as Söhn von’n Pastoor Henning Benthem in Celle-Blaumlage boren. Na dat Studium von de Theologie is he 1689 tweten Pastoor (Archidiakon) in Dannenbarg worrn, 1692 eersten Pastoor un Supperndent in Bewick, 1794 Propst in Uelzen un 1710 eersten Pastoor an de Dreefaltigkeitskark in Horborg un Generalsupperndent von de Generaldiözees Horborg. Dat is he bet to sien Dood 1723 bleven. Benthem hett Ilse-Katharina Petri freet. De beiden harrn negen Kinner, von de twee Söhns un fiev Döchter noch as Kind doodbleven sünd. Blots twee Döchter sünd oold noog worrn, dat se freet hebbt. Sofie-Elisabeth (* 1691) hett Johann Casimir Kirchmann freet un de annere den Pastoor Gottlieb Löhr in Wustrow. Henrich Ludolff Benthems P. C. und S. Engeländischer Kirch- und Schulen-Staat (Lümborg 1694) Henrich Ludolff Benthems P. C. und S. Holländischer Kirch- und Schulen-Staat (Hannover 1698) Hinrich Ludolf Benthems Hirten-Briefe, in welchen die verirreten Schafe, so sich von der Evangelischen Heerd zu Harrburg abgesondert und getrennet haben, sorgfälltig gesuchet und, zur Gemeinschafft der Christlichen Kirche daselbst, freundlich zurück gerufen werden (Bremen 1713) Herrn Henrich Ludolff Benthems Neu-eröffneter Engeländischer